als_Latn dik_Latn sna_Latn
Rusia bllokoi përkohësisht shërbimin për shpërndarjen e videove, Vimeo, pasi nuk fshiu një video propaganduese nga Shteti Islamik që shkelte ligjet “ekstremiste” të shtetit.
Rregullatori rus Roskomnadzor urdhëroi ofruesit e shërbimit të internetit në Rusi të bllokojnë qasjen në aplikacionin Vimeo, pasi mori një ankesë nga paditësit rusë mbi një video propaganduese të titulluar “Flames of War” (Flakët e Luftës).
Filmi zgjat 55 minuta dhe rrëfehet nga një person me theks amerikan. Në këtë film shfaqen edhe klipe nga fjalime të presidentëve Barak Obama dhe George W. Bush. Ai është realizuar në muajin shtator dhe u bllokua menjëherë në Rusi.
Rusia nuk është i vetmi shtet që ka marrë masa kundër videove të ISIS-it. Kazakistani ndaloi së fundmi një film propagandistik të ISIS-it, i titulluar “Race Towards Good,” që shfaq disa fëmijë të Kazakistanit duke u trajnuar për luftë.
Autoritetet ruse nuk kanë bërë të ditur se sa do të zgjasë bllokimi i aplikacionit Vimeo. Ndërkohë, Vimeo ka vendosur të fshijë videot që lidhen me ISIS-in, përfshirë këtu edhe filmin “Flames of War.”
(Herë të lexuara: 178)
als_Latn als_Latn als_Latn als_Latn als_Latn als_Latn